rejauldu/bengali-wikipedia huggingface dataset:
থাম্ব|ব্যাবহারযোগ্য ও স্ববিবেচনাধীন আয় ব্যবহারযোগ্য আয় (Disposable income) বলতে মোট ব্যক্তিগত আয় থেকে ব্যক্তিগত আয়কর বাদ দিলে যে আয় অবশিষ্ট থাকে, তাকে বোঝায়। অন্য ভাষায়, কর প্রদানের পরে আয়ের যে অংশ পণ্য বা সেবা ভোগের জন্য বা সঞ্চয়ের জন্য ব্যবহৃত হয়, সেটিই হল ব্যবহারযোগ্য আয়।portal.wsiz.rzeszow.pl/plik.aspx?id=12166 ভোগের প্রান্তিক প্রবণতা (marginal propensity to consume বা MPC) হল ব্যবহারযোগ্য আয়ের পরিবর্তন (হ্রাস বা বৃদ্ধি) ঘটলে সেই পরিবর্তনের  যে ভগ্নাংশ ভোগ করা হয়, সেটি। যেমন যদি ব্যবহারযোগ্য আয় ১০০ টাকা বৃদ্ধি পায় এবং ঐ ১০০ টাকার মধ্যে ৬৫ টাকা ভোগ করা হয়, তাহলে ভোগের প্রান্তিক প্রবণতা হল ৬৫%। অন্য ভাষায়, সঞ্চয়ের প্রান্তিক প্রবণতা (marginal propensity to save) হল ৩৫%। ওইসিডি-র উন্নততর জীবন সূচক নামক গবেষণা থেকে প্রাপ্ত তথ্য অনুযায়ী মার্কিন যুক্তরাষ্ট্রের গড় পরিবারের ব্যবহারযোগ্য আয় সমস্ত ওইসিডি-র সদস্যভুক্ত রাষ্ট্রগুলির মধ্যে সর্বোচ্চ, যা মাথাপিছু বাৎসরিক প্রায় ৪১ হাজার মার্কিন ডলার। তুলনায় ওইসিডি রাষ্ট্রগুলির মাথাপিছু বাৎসরিক গড় ব্যবহারযোগ্য আয় ২৯ হাজার মার্কিন ডলার।  ব্যবহারযোগ্য আয় = স্থূল বা মোট আয় – কর  স্বেচ্ছাধীন আয় (Discretionary income) বলতে মোট ব্যক্তিগত আয় থেকে ব্যক্তিগত আয়কর ও ন্যূনতম জীবনধারণের জন্য বা একটি নির্দিষ্ট জীবনযাত্রার মান ধরে রাখার জন্য প্রয়োজনীয় ব্যয় (যেমন খাদ্য, বস্ত্র, বাসা ভাড়া, বন্ধক ঋণ পরিশোধ, ঔষধ, পরিবহন, বীমা, সন্তানের দেখাশোনা, ইত্যাদি) বাদ দিলে আয়ের যে অংশ বাকি থাকে, সেই আয়কে বোঝায়।  স্বেচ্ছাধীন আয় = স্থূল বা মোট আয় – কর – সমস্ত পরিশোধ্য ব্যয় = ব্যবহারযোগ্য আয় – সমস্ত পরিশোধ্য ব্যয়  উপরের সংজ্ঞাগুলি সত্ত্বেও অনেক সময় ভুল করে স্বেচ্ছাধীন আয়কে ব্যবহারযোগ্য আয়  হিসেবে ডাকা হতে পারে। কর ও বিল পরিশোধ করার পরে অবশিষ্ট অর্থকে অনেকে ভুল করে ব্যবহারযোগ্য আয় হিসেবে ডেকে থাকে।  তথ্যসূত্র  বহিঃসংযোগ  A simple discretionary income calculator—even though this says it's measuring "disposable income," using the economist's language, it's discretionary income.  Eurostat, News Release No. 60/2010, Household Savings and Disposable Income, 30 April 2010  Eurostat, Statistics Explained, Glossary article: National Disposable Income  OECD Disposable income statistics   Google – public data: GDP and Personal Income of the U.S. (annual): Disposal Personal Income  Google – public data: GDP and Personal Income of the U.S. (annual): Disposal Personal Income per capita  বিষয়শ্রেণী:ব্যক্তিগত কর বিষয়শ্রেণী:গৃহস্থালি আয় বিষয়শ্রেণী:পারিবারিক অর্থশাস্ত্র
কছুন্দী ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।   অবস্থান ও আয়তন  কছুন্দী ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- ঢাকা মহাসড়কের ০১ কিলোমিটার পূর্ব দিকে পারনান্দুয়ালী স্কুলের সামনে ০৩নং কছুন্দী ইউনিয়ন পরিষদটি অবস্থিত।এই ইউনিয়নের আয়তন ০৪.৫০ বর্গ কিলোমিটার।   ইতিহাস  ইউনিয়ন ভবনটির স্থাপন কাল ১৯২৭ মোতাবেক বাংলা ১৩৩৪ সন।   প্রশাসনিক বিন্যাস  ২০১১ সালের আদম শুমারি অনুযায়ী এখানকার লোকসংখ্যা প্রায় ১০,৫৫১ জন। কছুন্দী ইউনিয়নে মৌজার সংখ্যা- ০৬ টি এবং মোট গ্রাম সংখ্যা ১০ টি। গ্রামের নাম সমূহঃ-  ক্রমিক  গ্রামের নাম  ওয়ার্ড নম্বর   ডাকঘর ১  বেলনগর  ১ নং ওয়ার্ড  বেলনগর ২  রামনগর  ২ নং ওয়ার্ড  রামনগর ৩  আড়পাড়া  ৩ নং ওয়ার্ড  আড়পাড়া ৪  কছুন্দী  ৪ নং ওয়ার্ড  কছুন্দী ৫  উলিনগর  ৫ নং ওয়ার্ড  উলিনগর ৫  খর্দ্দকছুন্দী  ৬ নং ওয়ার্ড  খর্দ্দকছুন্দী ৭  দুর্গাপুর  ৭ নং ওয়ার্ড  দুর্গাপুর ৮  কৃষ্ণপুর  ৭ নং ওয়ার্ড  কৃষ্ণপুর ৯  কালিনগর  ৭ নং ওয়ার্ড  কালিনগর ১০  শৈলডুবি  ৮ নং ওয়ার্ড  শৈলডুবি   শিক্ষা  ২০০১ এর শিক্ষা জরীপ অনুযায়ী এখানে শিক্ষার হার- ৫৩.১৪%।  সরকারি প্রাথমিক বিদ্যালয়: ৬টি  উচ্চ বিদ্যালয়: ৩টি  মাদ্রাসা: ৩টি  গুরুত্বপূর্ণ ধর্মীয় স্থান: ১টি   যোগাযোগ  জেলা সদর ও উপজেলা সদরের ঢাকা-ফরিদপুর মহাসড়কের মধ্যবর্তী স্থানে কছুন্দী ইউনিয়ন অবস্থিত। ঢাকার সহিত সরাসরি বাস সার্ভিস চালু আছে। মাগুরা সদর উপজেলা থেকে বাস, টেম্পু, ভ্যান, অটো রিক্সা, সিএসজি যোগে কছুন্দী ইউনিয়নের সঙ্গে সার্বক্ষণিক যোগাযোগ ব্যবস্থা চালু আছে।   দর্শনীয় স্থান   ব্যাক হ্যাচারী   আরও দেখুন   মাগুরা সদর উপজেলা  মাগুরা জেলা  খুলনা বিভাগ   তথ্যসূত্র    বহিঃসংযোগ   কছুন্দী ইউনিয়ন পরিষদ   বিষয়শ্রেণী:মাগুরা সদর উপজেলার ইউনিয়ন
আলী আজম (জন্ম: ৩ আগস্ট ১৯৭২) হলেন একজন বাংলাদেশী রাজনীতি ও সাবেক সংসদ সদস্য। তিনি ভোলা-২ আসনের আওয়ামী লীগের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও প্রাথমিক জীবন  আলী আজম ১৯৭২ সালের ৩ আগস্ট ভোলা জেলার দৌলতখান উপজেলায় জন্মগ্রহণ করেন। তিনি আওয়ামী লীগের উপদেষ্টামণ্ডলির সদস্য ও সাবেক বাণিজ্যমন্ত্রী তোফায়েল আহমেদ এর ভাতিজা।   রাজনৈতিক ও কর্মজীবন  আলী আজম পারিবারিক ভাবে রাজনীতির সাথে জড়িত। তিনি দৌলতখান পৌরসভার মেয়র ছিলেন। ২০১৪ সাধারণ নির্বাচনে আলী আজম ১ম সংসদ সদস্য নির্বাচিত হন। ২০১৮ সালের জাতীয় সংসদ নির্বাচনেও তিনি সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।   আরও দেখুন    দশম জাতীয় সংসদ সদস্যদের তালিকা  একাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ    দশম জাতীয় সংসদ সদস্যদের তালিকা (২০১৪)  –বাংলাদেশ নির্বাচন কমিশন  একাদশ জাতীয় সংসদ সদস্যদের তালিকা (২০১৮) –বাংলাদেশ নির্বাচন কমিশন  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভোলা জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশের মেয়র বিষয়শ্রেণী:দৌলতখান উপজেলার ব্যক্তি
জাকিয়া পারভীন খানম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি  একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেন।   জন্ম ও পারিবারিক জীবন  জাকিয়া পারভীন কিশোরগঞ্জের কটিয়াদীর উত্তর চান্দপুরে জন্মগ্রহণ করেন। তার পিতা সাবেক এমপি মোস্তাফিজুর রহমান খান চুন্নু মিয়া। তিনি আওয়ামী লীগের কেন্দ্রীয় কমিটির সাংগঠনিক সম্পাদক আহামদ হোসেনের স্ত্রী।   রাজনৈতিক ও কর্মজীবন  জাকিয়া নব্বই দশকে ইডেন মহিলা কলেজ ছাত্রলীগের সভাপতি ছিলেন। তিনি বর্তমানে কেন্দ্রীয় যুব মহিলা লীগের সহ-সভাপতি।  তথ্যসূত্র  বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:জীবিত ব্যক্তি বিষয়শ্রেণী:নেত্রকোণা জেলার ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:একাদশ জাতীয় সংসদের সংরক্ষিত মহিলা আসনের সদস্য
The following cleanup tags are to be used before, during, and after proposing a move on Wikipedia:Requested moves.  Requesting controversial and potentially controversial moves  After (potentially) controversial move requests are closed Talk page tagText that will be shown (and usage notes)        Requesting technical moves TagText that will be shown (and usage notes) old name →  ([}} move]) – reason for move Example (talk) ,  (UTC)</ul>Do not sign this template—this tag is auto-signed when substituted.Be sure to use the subst: and use this tag only on Wikipedia:Requested moves/Technical requests.  A bullet is automatically inserted.  No edits to the article's talk page are required.  Category renaming TagText that will be shown (and usage notes)  Article cleanup  TagText that will be shown (and usage notes)  Copying to other projects  The following templates should be placed atop articles desired to be copied to other Wikimedia sister projects:  TagText that will be shown (and usage notes)  * বিষয়শ্রেণী:উইকিপিডিয়া টেমপ্লেট প্রশাসন
চট্টগ্রাম চিড়িয়াখানা বাংলাদেশের চট্টগ্রাম জেলায় অবস্থিত চিড়িয়াখানা। এটি শহর থেকে প্রায় তিন কিলোমিটার উত্তর-পূর্বদিকে পাহাড়তলী ইউএসটিসি মেডিকেল কলেজের বিপরীত পাহাড়ের পাদদেশে ১০.২ একর ভূমির উপর অবস্থিত।  ইতিহাস ১৯৮৮ সালে, চট্টগ্রামের তৎকালীন জেলা প্রশাসক এম. এ. মান্নান এবং চট্টগ্রামের অন্যান্য অভিজাত ব্যক্তিবর্গ প্রাথমিকভাবে ফয়েজ লেকে বণ্যপ্রাণী সংরক্ষণ, শিক্ষা, গবেষণা এবং চিত্তবিনোদনের উদ্দেশ্যে চিড়িয়াখানা স্থাপনের উদ্যোগ নেয়। পরবর্তীতে ১৯৮৯ সালের ২৮ ফেব্রুয়ারি এই চিড়িয়াখানা জনসাধারণের জন্যে উন্মুক্ত করা হয়।হাজার বছরের চট্টগ্রাম, দৈনিক আজাদী ৩৫ বর্ষপূর্তি বিশেস সংখ্যা, নভেম্বর ১৯৯৫, চট্টগ্রাম প্রথমদিকে এক টিকিটেই চিড়িয়াখানা এবং ফয়েজ লেকে প্রবেশের সুযোগ থাকলেও ১৯৯৫ সালে দর্শনার্থীদের স্বাচ্ছন্দ্যের পাশাপাশি বাড়তি লাভের বিষয়টি বিবেচনা করে চিড়িয়াখানা কর্তৃপক্ষ দুইটি আলাদা গেটে পৃথক টিকিটের মাধ্যমে প্রবেশের ব্যবস্থা করে। ১৯৮৯ সালে চিড়িয়াখানা উদ্বোধনের পর টিকিটের মূল্য ছিল ১ টাকা। পরবর্তীতে তা বৃদ্ধি করা হয় ২ টাকা এভাবে পশু-পাখির সংখ্যা বাড়ার সঙ্গে সঙ্গে বাড়তে থাকে টিকিটের দামও। বর্তমানে প্রতি টিকিটের দাম ৭০ টাকা।   জীবজন্তু  বর্তমানে এখানে ৬৬ প্রজাতির সর্বমোট ৫২০টি প্রাণী রয়েছে; যার মধ্যে ৩০ প্রজাতির স্তন্যপায়ী, ৩৮ প্রজাতির পাখি এবং ৬ প্রজাতির সরীসৃপ। এর মধ্যে উল্লেখযোগ্য হচ্ছে মায়া হরিণ, ধনেশ, ময়ুর, মুখপোড়া হনুমান প্রভৃতি।  ২০২৪ সালে, এই চিড়িয়াখানায় সর্বমোট প্রাণীর সংখ্যা আছে ৫২০টি।   বিভাগ প্রজাতির সংখ্যা প্রাণীর সংখ্যা স্তন্যপায়ী  ২৮  - পাখি  ৩৫  - সরীসৃপ  ৬  - সর্বমোট  ৬৬  ৫২০   চিত্রশালা   আরও দেখুন  বাংলাদেশের চিড়িয়াখানার তালিকা  তথ্যসূত্র   বহিঃসংযোগ   বিষয়শ্রেণী:বাংলাদেশের চিড়িয়াখানা বিষয়শ্রেণী:চট্টগ্রামের দর্শনীয় স্থান বিষয়শ্রেণী:১৯৮৯-এ প্রতিষ্ঠিত চিড়িয়াখানা বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:চট্টগ্রামের ভবন ও স্থাপনা
থাম্ব|255x255px|উইকিপিডিয়ায় বিনামূল্যে প্রবেশাধিকার সম্পর্কে ভিডিও থাম্ব|গ্রামীণফোনের মাধ্যমে বিনামূল্যে বাংলা উইকিপিডিয়া ব্রাউজিং  উইকিপিডিয়া জিরো উইকিমিডিয়া ফাউন্ডেশনের একটি প্রকল্প ছিল যা বিনামূল্যে উইকিপিডিয়া ব্যবহারের সুযোগ প্রদান করেছে, বিশেষ করে উন্নয়নশীল দেশসমূহে। এই প্রোগ্রামের উদ্দেশ্য ছিল মুক্ত জ্ঞান ব্যবহারে প্রতিবন্ধকতা কমানো—কেননা ডাটা ব্যবহারের খরচ হচ্ছে একটি বৃহত্তর প্রতিবন্ধকতা। ৭২টির বেশি দেশে ৯৭টি অপারেটরকে নিয়ে, এই প্রোগ্রামের মাধ্যমে প্রায় ৮০ কোটি মানুষ উইকিপিডিয়া বিনামূল্যে ব্যবহার করেছে।  এই প্রোগ্রামটি ২০১২ সালে চালু করা হয়। মার্চ ২০১৩ সালে, উইকিপিডিয়ায় জিরো তাদের কাজের জন্য সাউথ বা সাউথওয়েস্ট ইন্টারেক্টিভ পুরস্কার লাভ করে। নেট নিরপেক্ষতা নীতি লঙ্ঘন নিয়ে কয়েক বছর সমালোচনার পরে, ২০১৮ সালের ফেব্রুয়ারি মাসে উইকিমিডিয়া ফাউন্ডেশন এই উদ্যোগের শেষ ঘোষণা করে।   ইতিহাস  উইকিপিডিয়া জিরো ২০১২ সালে প্রথম মালয়েশিয়ায় চালু করা হয়। অক্টোবর ২০১২ সালে, এটি যথাক্রমে ডিটিএসি এবং সৌদি টেলিকম কোম্পানির সাথে থাইল্যান্ড ও সৌদি আরবে চালু করা হয়েছিল। মে ২০১৩ সালে, মোবিলিংককে সাথে নিয়ে এটি পাকিস্তানে চালু করা হয়। জুন ২০১৩ সালে, ডায়লগ আজিয়াটা কে সাথে নিয়ে এটি শ্রীলঙ্কায় শুরু হয়। বিনামূল্যে উইকিপিডিয়ায় প্রবেশধিকার এয়ারচেলের মাধ্যমে ভারতে প্রদান করা হয়। অক্টোবর ২০১৩ সালে, উমনিয়াহকে সাথে নিয়ে জর্দানে এটি চালু করা হয়। ২৫ অক্টোবর ২০১৩ সালে, বাংলালিংককে সাথে নিয়ে এই সেবাটি বাংলাদেশে চালু করা হয়। মে ২০১৪ সালে, এনসেলকে সাথে নিয়ে এটি নেপালে চালু হয়।  ফেসবুক জিরো উইকিপিডিয়া জিরোর জন্য একটি অণুপ্রেরণা হিসেবে উল্লেখ করা হয়েছে।   তথ্যসূত্র    বহিঃসংযোগ    উইকিমিডিয়া ফাউন্ডেশনে উইকিপিডিয়া জিরো  বিষয়শ্রেণী:২০১২-এ প্রতিষ্ঠিত বিষয়শ্রেণী:উইকিমিডিয়া ফাউন্ডেশন বিষয়শ্রেণী:উইকিপিডিয়া বিষয়শ্রেণী:ইন্টারনেট প্রবেশাধিকার
ব্রুনো আগুস্তিন আমিওনে (; জন্ম: ৩ জানুয়ারি ২০০২; ব্রুনো আমিওনে নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব সান্তোস লাগুনার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, আমিওনে আর্জেন্টিনা অনূর্ধ্ব-১৬ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন ব্রুনো আগুস্তিন আমিওনে ২০০২ সালের ৩রা জানুয়ারি তারিখে আর্জেন্টিনার কালচাকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আমিওনে আর্জেন্টিনা অনূর্ধ্ব-১৬, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৮ সালের ২৭শে মার্চ তারিখে তিনি হাইতি অনূর্ধ্ব-১৬ দলের বিরুদ্ধে ম্যাচে আর্জেন্টিনা অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3330900 আমিওনে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত আর্জেন্টিনা অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সান্তোস লাগুনার খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:রেজ্জিনা ১৯১৪-এর খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:সান্তা ফে প্রদেশের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
দেবপ্রসাদ রায়, যিনি মিঠুদা নামে পরিচিত, জলপাইগুড়ির একজন ভারতীয় রাজনীতিবিদ। তিনি ২০০৬ থেকে ২০১৬ সাল পর্যন্ত জলপাইগুড়ি এবং আলিপুরদুয়ার বিধানসভা কেন্দ্রের প্রতিনিধিত্ব করে পশ্চিমবঙ্গ বিধানসভার সদস্য ছিলেন।   আরো দেখুন    ২০০৬ সালের পশ্চিমবঙ্গ বিধানসভা নির্বাচন  পশ্চিমবঙ্গ বিধানসভা   তথ্যসূত্র   বিষয়শ্রেণী:জলপাইগুড়ি জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:জীবিত ব্যক্তি
ভাব্য ত্রিখা (জন্ম: ৩০ সেপ্টেম্বর ১৯৯৮) একজন ভারতীয় অভিনেত্রী, যিনি মূলত তামিল চলচ্চিত্রে অভিনয় করেছেন। তিনি জো চলচ্চিত্রে অভিনয়ের জন্য সর্বাধিক পরিচিতি।   ব্যক্তিগত জীবন  ভাব্য ত্রিখা ভারতের চেন্নাইয়ে জন্মগ্রহণ করেন। তিনি চেন্নাই নুঙ্গমবক্কম এম.ও.পি.–তে পড়াশোনা করেছেন এবং বৈষ্ণব কলেজে প্রচার মাধ্যম বিদ্যা’য় অধ্যয়ন সম্পন্ন করেন।   কর্মজীবন  ত্রিখা ২০২২ সালে কাতির–এ অভিনয় করে চলচ্চিত্রে অভিষেক করেন, এরপর হরিহরন রাম এস পরিচালিত জো (২০২৩)–এ অভিনয় করেন, যা সমালোচকদের কাছ থেকে ইতিবাচক পর্যালোচনা পেয়েছিল। ২০২৪ সালে তিনি ইটি মিন্নাল কাতাল চলচ্চিত্রে কেন্দ্রীয় চরিত্রে অভিনয় করেন, এটি ২৯ মার্চ ২০২৪–এ মুক্তি পায়।    চলচ্চিত্রের তালিকা    বছর শিরোনাম ভূমিকা ভাষা টীকা  ২০২২ কাতির দীপশিখা তামিল ২০২৩ জো শ্রুতি ২০২৪ ইটি মিন্নাল কাতাল জননী                  তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:চেন্নাইয়ের ব্যক্তি বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
১৯৩৯ গ্রেগরীয় বর্ষপঞ্জীর একটি সাধারণ বছর যা রবিবার দিয়ে শুরু হয়েছে।   ঘটনাবলি    জন্ম   জানুয়ারি  thumb|100px|Brian Mulroney thumb|100px|Marvin Gaye  thumb|100px|Francis Ford Coppola thumb|100px|Dusty Springfield thumb|100px|Ali Khamenei  ১০ জানুয়ারি - সাল মিনেও, মার্কিন চলচ্চিত্র ও মঞ্চ অভিনেতা ও পরিচালক। (মৃ. ১৯৭৬)  ১৫ জানুয়ারি - হোসেন তৌফিক ইমাম, বাংলাদেশি রাজনীতিবিদ, বাংলাদেশের প্রথম মন্ত্রিপরিষদ সচিব। (মৃ. ২০২১)  ১৯ জানুয়ারি - ইফফাত আরা, বাংলাদেশি নারী সাহিত্যিক ও উদ্যোক্তা। দ্বিতীয় চিন্তা পত্রিকার সম্পাদক। (মৃ. ২০২১)   ফেব্রুয়ারি   ২ ফেব্রুয়ারি - ডেল টমাস মর্টেনসেন, নোবেল বিজয়ী মার্কিন অর্থনীতিবিদ।  ৪ ফেব্রুয়ারি - এডওয়ার্ড স্যাপির, মার্কিন ভাষাবিজ্ঞানী।   মার্চ   ২৯ মার্চ - নভেরা আহমেদ, বাংলাদেশি ভাস্কর। (মৃ. ২০১৫)   এপ্রিল   ১৫ এপ্রিল - এল. কে. সিদ্দিকী, বাংলাদেশি রাজনীতিবিদ।   সেপ্টেম্বর   ১ সেপ্টেম্বর - লিলি টমলিন, মার্কিন অভিনেত্রী, কৌতুকাভিনেত্রী, লেখিকা, গায়িকা ও প্রযোজক।  ৫ সেপ্টেম্বর - জর্জ লেজনবি, অস্ট্রেলীয় অভিনেতা ও সাবেক মডেল।   অক্টোবর   ২৯ অক্টোবর - মলয় রায়চৌধুরী, পশ্চিমবঙ্গের হাংরি আন্দোলনের স্রষ্টা, বাঙালি কবি, ঔপন্যাসিক, নাট্যকার ও প্রাবন্ধিক।   নভেম্বর   ১০ নভেম্বর - আমজাদ খান চৌধুরী, বাংলাদেশী ব্যবসায়ী, শিল্পোদ্যোক্তা এবং প্রাক্তন সেনা কর্মকর্তা।   ডিসেম্বর   ১১ ডিসেম্বর - উত্তম দাশ, বাঙালি কবি, প্রবন্ধিক ও ছান্দসিক।  ১৫ ডিসেম্বর - সুবিমল বসাক, হাংরি আন্দোলনের অন্যতম গল্পকার ও ঔপন্যাসিক।   মৃত্যু    তথ্যসূত্র   বিষয়শ্রেণী:১৯৩৯
থাম্ব|283x283পিক্সেল| সিন্ধি বিরিয়ানি সিন্ধি বিরিয়ানি পাকিস্তানের সিন্ধু প্রদেশ থেকে উদ্ভূত একটি বিশেষ মাংস এবং চালের বিরিয়ানি খাবার। এর জনপ্রিয়তার কারণে, এটি পাকিস্তানি রন্ধনশৈলী এবং সিন্ধি রন্ধনশৈলীর সবচেয়ে বেশি খাওয়া খাবারগুলির মধ্যে একটি।Sindhi Biryani | SAVEUR   উপকরণ  এই বিখ্যাত সিন্ধি পদটি রান্না করার জন্য ব্যবহৃত মৌলিক উপকরণগুলি নিম্নরূপ:  মাটন বা মুরগি বা মাছ বা চিংড়ি, বাসমতী চাল, আলু, টমেটো, দই,  লবণ, পেঁয়াজ, হলুদ,  রসুন, আদা, এলাচ, কালো এলাচ শুঁটি, লবঙ্গ, গোল মরিচ, জিরা বীজ, চিনামন লাঠি, লাল মরিচের গুঁড়া, তেল, পুদিনাপাতা, ধনে পাতা, জাফরান, আলুবোখারা, কাঁচা মরিচ কুচি, জিরা বীজ ও লঙ্কাগুঁড়া। প্রস্তুতপ্রণালী    একটি প্যানে মাঝারি আঁচে পেঁয়াজ সোনালি বাদামী হওয়া পর্যন্ত ভাজুন, মাংস, আদা এবং রসুন দিয়ে ১০ মিনিটের জন্য ভাজুন।  তারা গরম মসলা, শুকনো গোটা মশলা, গুঁড়া মশলা, দই, আলু যোগ করুন এবং আরও ৫ মিনিট ভাজুন।  আধা গ্লাস বা তার বেশি জল যোগ করুন, ঢেকে রাখুন এবং মাংস নরম হওয়া পর্যন্ত অল্প আঁচে রান্না করুন।  মাংস সেদ্ধ হয়ে তেল আলাদা হয়ে গেলে ভেজানো শুকনো বরই দিন এবং পাত্রটি এক পাশে রাখুন।  ভাত ৮০% রান্না না হওয়া পর্যন্ত ফুটন্ত পানিতে ভিজিয়ে রাখা চাল যোগ করুন, চাল ভালভাবে ছেকে নিন।  একটি আলাদা প্যানে রান্না করা ভাত মাংসের উপরে সমানভাবে ছড়িয়ে দিন এবং ভাতের উপরে টমেটো, কাঁচা মরিচ, পুদিনা পাতা ছড়িয়ে দিন।  চালের উপরে হলুদ খাবারের রঙ ছিটিয়ে দিন, ঢেকে রাখুন এবং চাল নরম না হওয়া পর্যন্ত খুব কম আঁচে রান্না করুন।   তথ্যসূত্র   বিষয়শ্রেণী:পাকিস্তানি চালের পদ বিষয়শ্রেণী:পাকিস্তানি মাংসের পদ বিষয়শ্রেণী:চালের পদ বিষয়শ্রেণী:পাকিস্তানি রন্ধনশৈলী বিষয়শ্রেণী:সিন্ধি রন্ধনশৈলী বিষয়শ্রেণী:করাচির রন্ধনশৈলী
জুলিয়ানো সিমেওনে বালদিনি (; জন্ম: ১৮ ডিসেম্বর ২০০২; জুলিয়ানো সিমেওনে নামে সুপরিচিত) হলেন একজন ইতালীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব আতলেতিকো মাদ্রিদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৪ সালে, সিমেওনে আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন জুলিয়ানো সিমেওনে বালদিনি ২০০২ সালের ১৮ই ডিসেম্বর তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিমেওনে আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২৪ সালের ৮ই জুন তারিখে তিনি প্যারাগুয়ে অনূর্ধ্ব-২৩ দলের বিরুদ্ধে ম্যাচে আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4357454 সিমেওনে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত আর্জেন্টিনা অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:রিয়াল সারাগোসার খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার
ইমতিয়াজ পদক () একটি উসমানীয় সামরিক পদক ছিল, ১৮৮২ সালে প্রতিষ্ঠিত হয়েছিল। এটি সোনা ও রৌপ্য দুটি শ্রেণিতে উপস্থাপিত হয়েছিল। স্বর্ণপদকটি ছিল বীরত্বের সর্বোচ্চ উসমানীয় সামরিক পদক। প্রথম বিশ্বযুদ্ধের সময় যখন পুরস্কৃত করা হয়েছিল, তখন পদকটি মেডেলের মতো একই ধরনের ধাতুতে একটি আলিঙ্গন দিয়ে পরা হয়েছিল। আলিঙ্গন ১৩৩৩ (১৯১৫) তারিখের সাথে ক্রসড স্যাবারস চিত্রিত।   তথ্যসূত্র   বিষয়শ্রেণী:উসমানীয় সাম্রাজ্যের সামরিক পুরস্কার ও সম্মাননা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:১৫, ৩০ জানুয়ারি ২০২৫ (ইউটিসি) :নিকি ফিনিক্স   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য সংবাদ মাধ্যমে উল্লেখযোগ্যভাবে কভারেজ নেই। ≈ MS Sakib  «আলাপ»  ০১:৩১, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কোল্লাঙ্গুড়ি কারুপ্পায়ী (তামিল: கொல்லங்குடி கருப்பாயி) একজন তামিল লোক গায়িকা, যিনি ছবিতেও অভিনয় করেছেন। [১] তাকে তামিল লোক সঙ্গীতের অন্যতম পথিকৃৎ হিসেবে গণ্য করা হয়;[২] তিনি তার ক্যাটাগরিতে প্রথম এবং চলচ্চিত্রে অভিনয় করার নেপথ্যে, অন্যান্য অনেক লোক শিল্পীর জন্য একজন অনুপ্রেরণা হিসেবে পরিবেশিত হয়েছেন [৩] [৪] তিনি চলচ্চিত্রে অভিনয়ের প্রায় ত্রিশ বছর পূর্বে অল ইন্ডিয়া রেডিওতে একজন অভিনেত্রী হিসাবে তাঁর ক্যারিয়ার শুরু করেছিলেন। [৫] সংগীতে তার অবদানের জন্য, তিনি মর্যাদাপূর্ণ কালাইমণি পুরস্কার পেয়েছিলেন [৬]     চলচ্চিত্রসমূহ    অভিনেত্রী হিসেবে    বছর  চলচ্চিত্র [৭] ১৯৮৫  অ্যান পাভাম ১৯৮৭  আয়ুশু নরু ১৯৮৭  ইয়েত্তিকু পট্টি ১৯৯৬  গোপালা গোপালা   সংগীত শিল্পী হিসেবে    বছর  সংগীত  চলচ্চিত্র [৮] ১৯৮৫  পেরান্ডি  অ্যান পাভাম ১৯৮৫  অট্টি ভান্ধা  অ্যান পাভাম ১৯৮৫  কথু পাক্কা  অ্যান পাভাম ১৯৮৫  ছায়া ছিলাই  অ্যান পাভাম ১৯৮৫  আরাশাপাট্টি  অ্যান পাভাম ১৯৮৭  এংগা অরু নাল্লা অরু  ইয়েত্তিকু পট্টি ১৯৮৭  কানাংওরুভি কতুকুল্লাই আহা এন্না পরুত্থাম  গানের রেকর্ডিংয়ের জন্য মাদুরাই যাওয়ার পথে তার স্বামী চোখের সামনে মারা গিয়েছিলেন, এই শোকাবহ ঘটনাটি তাকে শয্যাশয়ী এবং চলচ্চিত্রে কাজ করা বন্ধ করে দিয়েছে, পরে তাঁর মেয়েও একটি সড়ক দুর্ঘটনায় মারা গিয়েছিল যা তাকে মানসিকভাবে আরও দুর্বল করে দিয়েছিল। এখন এই কিংবদন্তির সেবা তার সমাজের যুবকরা করছে।  তথ্যসূত্র  ১.  "A fete for all to enjoy". The Hindu. 18 March 2003. Retrieved 30 July 2009.  ২. Prof M Ilangovan (19 October 2007). "கரிசல் கிருட்டிணசாமி (Karisal Krishnaswamy)". திண்ணை (Thinnai) (in Tamil). Retrieved 29 July 2009.  ৩. "Of the unexpected break". The Hindu. 15 September 2007. Retrieved 30 July 2009.  ৪."Throaty treat ". The Hindu. 21 January 2004. Retrieved 30 July 2009.  ৫. "In tune with the times ". The Hindu. 22 October 2004. Retrieved 30 July 2009.  ৬. "Her life reflects reel life tragedy ". The Hindu. 30 March 2003. Retrieved 30 July 2009.  ৭. "Filmography of Kollangudi Karuppayi". www.cinesouth.com. Retrieved 11 December 2009.  ৮. "Tamil - Songs by Kollangudi Karupayi". www.thiraipaadal.com. Retrieved 11 December 2009.   বহিঃসংযোগ   Biographical piece from the Hindu   বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর সঙ্গীতশিল্পী বিষয়শ্রেণী:তামিলনাড়ুর নারী সঙ্গীতজ্ঞ বিষয়শ্রেণী:তামিল সঙ্গীতশিল্পী বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:তামিল লোক গায়ক বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় লোক গায়ক